पुसको पहिलो हप्ता भएको डि–सिने अवार्ड समारोहमा पनि नम्रता सापकोटा लगायत अरु केही हिरोइन छोटो कपडामा ठाँटिएका थिए। हाँस्यकलाकार दीपकराज गिरीलाई काउकुती लागेछ। र उनले स्टेजमा उक्लेर सोधे, ‘केटाकेटीको जाडो बाख्राले खान्छ रे, यी हिरोइनहरुको जाडो चाहिँ केले खान्छ?’ दीपकसँग उभिएका थिए अर्का कमेडियन जितु नेपाल। उनले जवाफ दिए, ‘त्यो त, खानेलाई थाहा होला नि।’ यस्तो व्यंग्य चलिरहँदा हिरोइनहरु नै बढी हाँसे।
